[{"text_idx": "#000005", "text": "O\u0303ues ma\u0308ngimine paneb lastel su\u0308dame natukene kiiremini to\u0308o\u0308le ja kiirendab hingamissagedust. Sellist mo\u0303o\u0303dukat aktiivsust vajab laps pa\u0308evas minimaalselt 60 minutit. Autor/allikas: Flickr Creative Commons/Nick Chapman"}, {"text_idx": "#000007", "text": "Liikumisest hoidumise po\u0303hjus vo\u0303ib olla selles, et nende inimeste vo\u0303imalused liikuda on olnud lapsepo\u0303lves piiratud."}, {"text_idx": "#000008", "text": "O\u0303ues ma\u0308ngimine, matkamine, palli viskamine ja kinni pu\u0308u\u0308dmine, hu\u0308ppamine, mu\u0308ramine, puu otsas turnimine, rattaso\u0303it ja ujumine on tegevused, mis arendavad va\u0308lja juba va\u0308ga varases nooruses inimese po\u0303hilised liigutusvilumused, ja koordinatsiooni ning laovad aluse kehalisele to\u0308o\u0308vo\u0303imele. \u201cKui seda ei juhtu, ei saa temast suure to\u0303ena\u0308osusega kunagi ka liikumist nautivat ta\u0308iskasvanut. Tal puuduvad selleks vajalikud oskused, positiivsed kogemused ja usk sellega hakkama saamisse,\u201d lausub Hannus."}, {"text_idx": "#000009", "text": "Nimetatud tegevused panevad su\u0308dame veidi kiiremini to\u0308o\u0308le ja kiirendavad hingamissagedust. Ta\u0308na o\u0303htuks on sarnast kehalist aktiivsust pa\u0308eva jooksul kokku va\u0308hemalt tund aega kogenud keskmiselt alla viiendiku Eesti lastest."}, {"text_idx": "#000010", "text": "\u201cTervise arengu instituut leidis, et vaid umbes 16 protsenti Eesti 11-15-aastastest o\u0303pilastest liigutab end hea tervise ja normaalse arengu jaoks minimaalselt vajalikul ma\u0308a\u0308ral. See on 60 minutit pa\u0308evas,\u201d ta\u0308psustab Hannus. See ta\u0308hendab, et 84 protsenti noortest seda ei tee ja nende tervis on ohus."}, {"text_idx": "#000012", "text": "\u201cNad tahaksid vahetunnis rohkem liikuda, kui koolimajas oleks selleks turvalised vo\u0303imalused,\u201d selgitas teadur. \u201cKolmanda kooliastme lapsed on o\u0308elnud ka seda, et nad oleksid no\u0303us isegi pikema koolipa\u0308evaga, kui vahetunnid oleksid o\u0303ue ma\u0308ngima minemiseks piisavalt pikad.\u201d"}, {"text_idx": "#000013", "text": "TU\u0308 liikumislabori liikumispaus on hea vo\u0303imalus o\u0303pilased vahetunnis liikuma panna. Tutvu teiste liikumispausidega siin."}, {"text_idx": "#000014", "text": "O\u0303ues ma\u0308ngimist igatsevad Eesti laste ko\u0303rval ka Kanada lapsed. Sealsed teadlased ra\u0308a\u0308givad helikopter-lapsevanematest, kellel on pidev soov oma lapsi no\u0308 helikopteritena ja\u0308lgida. \u201cSee on arusaadav,\u201d on na\u0308htust kirjeldav Hannus mo\u0303istev. \u201cMeedia edastab meile iga pa\u0308ev so\u0303numeid, et lapsed la\u0308hevad o\u0303ues kaduma ja loomulikult tekitab see va\u0308ga suurt muret.\u201d"}, {"text_idx": "#000015", "text": "\u201cVanematele tundub, et elu on va\u0308ga ebaturvaline, aga kui vaadata fakte, pole elu Kanadas olnud kunagi nii turvaline nagu praegu. Sellepa\u0308rast tegeletakse seal lapsevanemate toetamisega, et aidata neil teha otsus lapse o\u0303ue ma\u0308ngima saata,\u201d kirjeldab teadur. \u201cToas liikudes on laste aktiivsus oluliselt va\u0308iksem kui o\u0303ues.\u201d"}, {"text_idx": "#000016", "text": "Hannuse so\u0303nul kipub Eesti praktika olema selline, et algklassi laste liikumisele po\u0308o\u0308ratakse rohkem ta\u0308helepanu ja neid saadetakse ka vahetundidel o\u0303ue ma\u0308ngima, aga ka vanemad o\u0303pilased liiguksid hea meelega rohkem."}, {"text_idx": "#000018", "text": "Kuid spordipsu\u0308hholoog Hannus ja teised TU\u0308 liikumislabori eestvedajad teavad, et na\u0308puga kellegi suunas viibutamine ja hirmutamine ei aita."}, {"text_idx": "#000019", "text": "Liikumislabori eesma\u0308rk on va\u0308lja pakkuda lahendusi. Sellepa\u0308rast ollakse loomas ideepanka, kuhu kogutakse kokku ko\u0303ikvo\u0303imalikud ideed lastele ja noortele liikumisvo\u0303imaluste pakkumiseks. Koolid ja lapsevanemad saavad sealt valida sellised, mis neile ko\u0303ige paremini sobivad. \u201cIse valimine ja ise otsustamine on selliste sekkumiste juures va\u0308ga oluline, na\u0308itavad ka teaduslikud uuringud,\u201d lisas Hannus."}, {"text_idx": "#000020", "text": "Hea na\u0308ide on arhitektuuribu\u0308roo b210 lauatennise projekt, mille ja\u0308rgi on juba mitme kooli lapsed ehitanud endale to\u0308o\u0308o\u0303petuse tunnis lauatennise laua. Ise ehitatud laua taga tundub ka laste ma\u0308nguro\u0303o\u0303m suurem olema. Laua ehitamise juhendi saab alla laadida siit."}, {"text_idx": "#000021", "text": "Psu\u0308hholoog ja Tartu u\u0308likooli spordipsu\u0308hholoogia teadur Aave Hannus esineb sel reedel, 30. oktoobril Tartu loodusmajas toimuval teisel liikumisfoorumil ettekandega \u201cKellest so\u0303ltub laste liikumisaktiivsus?\u201d."}, {"text_idx": "#000022", "text": "Uuring: laste trenniajast mo\u0308o\u0308dub aktiivselt liikudes vaid kolmandik"}, {"text_idx": "#000023", "text": "Sporditeadlased arendavad laste kehaliste oskuste edendamiseks ma\u0308nge"}, {"text_idx": "#000024", "text": "Video: viis soovitust, kuidas koolilapsed rohkem liikuma panna"}, {"text_idx": "#000025", "text": "Kuidas kool lapsed liikuma aitab?"}, {"text_idx": "#000028", "text": "Fu\u0308sioterapeut: jutt o\u0303igest ru\u0308hist on iganenud"}, {"text_idx": "#000029", "text": "Koroonaviirusega nakatumine on to\u0303usuteel, ringi liigub palju uusi tu\u0308vesid"}, {"text_idx": "#000031", "text": "Vanemate vaktsiinipelgus vo\u0303ib tagasi tuua ohtlikud lastehaigused"}, {"text_idx": "#000033", "text": "Eesti inimesed saavad lapsi u\u0308ha enam peale \"parim enne\" mo\u0308o\u0308dumist"}, {"text_idx": "#000036", "text": "Va\u0308hk kimbutab noori u\u0308ha sagedamini"}, {"text_idx": "#000045", "text": "Miks peaks tegema pa\u0308evas just 10 000 sammu?"}, {"text_idx": "#000053", "text": "Viis praktilist tervisesoovitust: kahe trennikorra ja 10 000 sammu mu\u0308u\u0308t"}]